Vaga (mjerni instrument)
Vaga (), kantar () ili terazije (), instrument za mjerenje mase (težine) tijela.

Istorijat vage 
U petom milenijumu p. n. e. pronađene su prve vage u praistorijskim grobnicama Egipta i prvi tegovi u Mesopotamiji. Vage nalazimo naslikane na papirusu 2000 godina prije naše ere i to su viseće vage napravljene od užeta . Etrurci ih 500 godina p. n. e. usavršavaju. Kod Rimljana srećemo kantare a alhemičari u renesansi tačnost i osjetljivost vaga usavršavaju do zavidnih nivoa.
Francuz Joakim de Rozental Rome je 1669. godine konstruisao panelvagu kod koje je, za preciznost mjerenja, bilo nebitno mjesto na koje postavljen mjereni predmet.
Rihard Wagner je 1833. sagradio vagu sa ekranom na kome se direktno čitala težina. Decimalne i ostsle skale na vagama nastala su u prvoj polovini 19. v.

Već oko 1850. godine pokušano je da se izmjerene vrijednosti automatski i štampaju. 1895 u Sjedinjenim Američkim Državama se već automatski prikazivale i štampale težina i cijena mjerenog.

Dva osnovna principa rada vaga 
 Vage na oprugu neposredno mjere težinu tijela upoređujući dužine istegnuća opruge o koju je mjereno tijelo zakačeno 
 Vage na krak upoređuju masu nekog tijela sa masom utega kao jedinicom, koristeći polugu i zakon momenta sile, koji kaže da proizvodi kraka sile i sile sa obe strane oslonca poluge moraju biti jednaki da bi se postigla ravnoteža. Mogu biti:
 Ravnokrake. Ove vage imaju oslonac poluge na sredini. Kod njih se prema uglu skretanja ili uravnoteženosti dviju težina, upoređuje tražena težina tijela sa poznatom težinom tega. Za naučne svrhe služe uglavnom različiti tipovi ravnokrakih vaga sa velikom osjetljivošću. (vage za fizička mjerenja, analitičke vage itd.) Stona (kuhinjska ) vaga je obično ravnokraka pluga.
 Raznokrake. Ove vage služe za svakodnevnu upotrebu kod koje nije potrebna velika tačnost mjerenja. Jedna od ovih vaga je kantar (rimska vaga). To je dvokraka raznokraka poluga s teretom na kraćem kraku i pokretnim tegom na dužem; decimalna vaga služi za mjerenje većih teret; nagibna vaga ili vaga s kazaljkom – kod nje se duži krak ugaone poluge kreće duž kružne skale s podeocima kada teret dejstvuje na kraćem kraku.

Vrste vaga 
 Mehaničke
 Elektro-mehaničke
 Elektronske

Vrste vaga prema namjeni 
 vage za kupatila
 poštanske vage
 automobilske-takve vage omogućuju vam da osigurate ulaznu kontrolu dolaznih sirovina i kontrolu otpreme proizvoda, kao i da kontrolirate osovinsko i kotačno opterećenje vozila u skladu sa zakonskim zahtjevima
 prtljaga
 kućanstvo
 kran vaga
 brze industrijske vage
 torzione vage
 kuhinjske vage
 vage za bebe
 apotekarske vage
 decimalne vage 
 vage za velike terete

Reference

Vanjske veze 
 National Conference on Weights and Measures, NIST Handbook 44, Specifications, Tolerances, And Other Technical Requirements for Weighing and Measuring Devices, 2003
Analytical Balance article at ChemLab 
HowStuffWorks:Inside a bathroom scale
"The Precious Necklace Regarding Weigh Scales" is a 18th-century manuscript by Abd al-Rahman al-Jabarti about the "design and operation" of scales
Virtual triple beam balance - simulator mass measurement
Video containing the explanation and an example of use of the Elastica Arm Scale
Kitchen scales, Cookipedia.

Mjerni instrumenti